হাসপাতালের সংস্থাপন শাখা সূত্রে জানা যায়, গত আগস্টে তিন হাজার রোগী ভর্তি হয়ে সেবা নিয়েছে। জরুরি বিভাগ থেকে চার হাজার ৪০০ জন সেবা নিয়েছেন। এ ছাড়া পাঁচ টাকার টিকিট করে গড়ে প্রতিদিন চার শতাধিক রোগী বহির্বিভাগে সেবা নিয়ে থাকেন। ১০০ শয্যার ভোলা সদর হাসপাতালের জন্য ৫০ শয্যার জনবলের ওপর নির্ভর করে চলতে হয়। জেলার ২০ লাখ মানুষের একমাত্র আধুনিক চিকিৎসার ভরসা এ হাসপাতাল। ১০০ শয্যায় ৫৭ জন ও ৫০ শয্যার জন্য ২২ জন চিকিৎসক থাকার কথা থাকলেও আছেন মাত্র ১১ জন। এর মধ্যে তিনজন নিয়মিত অনুপস্থিত। ফলে কর্মস্থলে থাকা চিকিৎসকদের হিমশিম খেতে হয়। অবেদনবিদ কামরুল ইসলামের মোবাইল ফোনো একাধিকবার কল করেও মতামত নেওয়া সম্ভব হয়নি। ফাইজুল গতকাল ভোলায় থাকলেও কল রিসিভ করেননি। রুমিকেও পাওয়া যায়নি।